Interesseområdet for min database

Kadidatnummer: 700154

I denne videomappen tar jeg for meg eksamensoppgave 2016 hentet fra

https://haavam.no/apps\_v5/LearnER/. Oppgaven består av å modellere en database for en nystartet bedrift ved navn LitenJobb.no. LitenJobb.no ønsker en nettbasert løsning hvor brukere kan registrere seg og legge ut småjobber på anbud, samt å legge inn bud på andres småjobber.

Det skal registreres personlig data om brukeren dersom han ønsker å registrere seg på LitenJobb.no. Når dette er lagt inn så skal brukeren få muligheten til å legge ut en småjobb på anbud. Brukeren får mulighet til å legge inn en beskrivelse av arbeidet som skal bli utført samt å legge inn en makspris for arbeidet, dersom dette er ønskelig. I tillegg skal det lagres informasjon om stedet hvor oppdraget skal bli utført. Dette innebærer gateadresse, kommune og fylke. Databasen skal kjenne til hvilke bruker som har lagt ut hvilke småjobber

Registrerte brukere vil også få mulighet til å legge inn bud på andres småjobber. Disse budene viser til minstepris som budgiver aksepterer for å gjennomføre oppdraget. Alle budene skal bli lagret i databasen. Oppdragsgiver kan velge å akseptere ett av budene. Dersom han gjør dette så skal det lagres i databasen.

Databasen skal inneholde et rangeringssystem hvor budgiver og oppdragsgiver rangerer hverandre fra 1 til 10 basert på hvor fornøyd de er med hverandre.

Databasen skal være utformet slik at det er enkelt å utvide til nye oppdragstyper.